CELEX: 32012D0487
Language: mt
Date: 2012-08-10 00:00:00
Title: 2012/487/PESK: Deċiżjoni tal-Kumitat Politiku u ta’ Sigurtà EUAVSEC-South Sudan/1/2012 tal- 10 ta’ Awwissu 2012 dwar il-ħatra ta’ Kap ta’ Missjoni tal-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (EUAVSEC-South Sudan)

24.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 229/25
            
         DEĊIŻJONI TAL-KUMITAT POLITIKU U TA’ SIGURTÀ EUAVSEC-SOUTH SUDAN/1/2012
   tal-10 ta’ Awwissu 2012
   dwar il-ħatra ta’ Kap ta’ Missjoni tal-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (EUAVSEC-South Sudan)
   (2012/487/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/312/PESK tat-18 ta’ Ġunju 2012 dwar il-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (1), u b’mod partikolari l-Artikolu 9(1) tagħha,
   Billi:
   
               (1)
            
            
               Bl-Artikolu 9(1) tad-Deċiżjoni 2012/312/PESK, il-Kunsill awtorizza lill-Kumitat Politiku u ta’ Sigurtà, f’konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-kontroll politiku u tat-tmexxija strateġika tal-EUAVSEC-South Sudan, inkluża d-deċiżjoni li jinħatar Kap tal-Missjoni.
            
         
               (2)
            
            
               Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà pproponiet il-ħatra tas-Sur Lasse ROSENKRANDS CHRISTENSEN bħala l-Kap ta’ Missjoni tal-EUAVSEC-South Sudan sat-18 ta’ Jannar 2014,
            
         ADOTTA DIN ID-DEĊIŻJONI:
   Artikolu 1
   Is-Sur Lasse ROSENKRANDS CHRISTENSEN huwa b’dan maħtur Kap tal-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (EUAVSEC-South Sudan) sat-18 ta’ Jannar 2014.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, l-10 ta’ Awwissu 2012.
      
         
            Għall-Kumitat Politiku u ta’ Sigurtà
         
         
            Il-President
         
         O. SKOOG
      
   
   
      (1)  ĠU L 158, 19.6.2012, p. 17.